[{"text_idx": "#000025", "text": "Wyt ti'n hoffi pe\u0302l-droed neu reslo? Neu gerddoriaeth? Dyma adolygiad o albwm newydd Gai Toms - gwrando (a darllen!) hanfodol!"}, {"text_idx": "#000026", "text": "Do you like football or wrestling? Or music? Here's a review of Gai Toms' new album - essential listening! (and reading!)"}, {"text_idx": "#000027", "text": "Prin yw albymau cysyniadol yn y Gymraeg. Bu\u2019r Bardd Anfarwol gan y Gentle Good ychydig flynyddoedd yn o\u0302l, Y Dydd Olaf gan Gwenno, Diwrnod i\u2019r Brenin gan Geraint Jarman, ac heb anghofio ail hanner M.O.M. gan Eliffant no\u0302l yn 1979. Wrth i ni lawr-lwytho mwy a mwy o gerddoriaeth mae tueddiad i wrando ar ganeuon unigol y dyddiau hyn yn hytrach nag albwm ar ei hyd, ond i werthfawrogi hon yn iawn mae angen gwrando arni o\u2019r dechrau i\u2019r diwedd."}, {"text_idx": "#000028", "text": "Mae Gai Toms gyda\u2019i albwm newydd, Orig, wedi llwyddo i greu albwm gysyniadol wych."}, {"text_idx": "#000029", "text": "Mae\u2019n rhannu hanes bywyd Orig Williams, y Cymro balch, y pel-droediwr, y reslar, a\u2019r asiant wreslo merched, o\u2019i ddyddiau cynnar ger y Migneint, i\u2019w gyfnod yn y fyddin, at chwarae pe\u0302l-droed (a\u2019i ffug-enw \u2018Tarw Nefyn\u2019), at ymladd mewn bwth ymladd y ffair, ac ymlaen i fod yn El-Bandito, y reslar o Gymro. Mae gwrando ar yr albwm fel gwylio ffilm a\u2019r hanes yn datblygu o ga\u0302n i ga\u0302n."}, {"text_idx": "#000030", "text": "Aeth Gai ati i greu ar gyfer yr hanes ac mae\u2019r caneuon i gyd yn dilyn steil yr oes a\u2019r sefyllfa. Felly cawn biano honci tonc a hwyl ar Reu Reu Reu/Tarw Nefyn, seiniau band pres y ffair ar Bwth Mickey Kiely, a rhyw naws gwerin/Pogues ar Y Cylch Sgw\u0302ar. Mae\u2019r nawsau amrywiol yn gweddu i\u2019r dim, gyda\u2019r faled Marwnad y Pehalwan yn hoe yng nghanol bywyd yr albwm."}, {"text_idx": "#000031", "text": "Ar y diwedd un cawn lais Orig ei hun yn galw \u201cCymru Am Byth!\u201d cyn i ni gael trymped Mecsicanaidd unig yn canu Marwnad yr Ehedydd."}, {"text_idx": "#000032", "text": "Felly, dyma gyfanwaith ac efallai yn uchafbwynt ar waith Gai Toms hyd yma. Mae\u2019n sicr yn sefyll ochr yn ochr a\u0302\u2019r Eira Mawr o 2006. Ond mae mwy! Dyma un o\u2019r achlysuron hynny lle mae prynu\u2019r CD yn well na lawrlwytho gan fod y cyfan yn ychwanegu at y profiad. Cawn luniau o\u2019r reslar yn ymaflyd codwm, un o Gai yn dynwared Orig (byddai\u2019n gwneud ymladdwr da mae\u2019n siw\u0302r!) ac yn ein herio am ffeit, a chawn lyfryn o\u2019r geiriau ac ychydig o\u2019r hanes. Cawn hefyd wybod mai Tara Bethan (merch Orig) sy\u2019n canu llais cefndir ac mai clwb pe\u0302l-droed Nantlle Vale yw\u2019r co\u0302r!"}, {"text_idx": "#000034", "text": "Fersiwn dwyieithog / Bilingual version"}, {"text_idx": "#000036", "text": "Huw Dylan Owen yw awdur y llyfr Sesiwn yng Nghymru, sydd yn gyfrol o ysgrifau difyr ac unigryw ar fyd sesiynau gwerin yng Nghymru."}, {"text_idx": "#000037", "text": "Huw Dylan Owen is the author of the book Sesiwn yng Nghymru, which is an entertaining and unique collection of articles dealing with the folk sessions in Wales."}, {"text_idx": "#000039", "text": "Y diweddaraf oddi wrth Anffurfiol"}, {"text_idx": "#000041", "text": "Yn ddiweddar mae'r iaith Gernyweg wedi dod yn fwy amlwg i bobl"}, {"text_idx": "#000043", "text": "Sut all canwr gwerin ifanc fod yn hen law, dwch? Mae\u2019n amhosibl,"}, {"text_idx": "#000047", "text": "Mae PYST yn dosbarthu yn digidol cerddoriaeth Cymraeg, ac yma ar parallel.cymru,"}]